Псори я пIэ йоувэж
Президент хэхыныгъэхэм кърикIуа-хэр иужь дыдэу щагъэтэмэмар гъатхэпэм и 29-рщ, арщхьэкIэ гъатхэпэм и 18-м и пщыхьэщхьэм гурыIуэгъуэ хъуакIэт къэралым и иджырей Iэтащхьэ Путин Владимир и телъхьэу цIыху мелуан 56,4-м Iэ зэраIэтар. Апхуэдэ пщIэ нэхъапэм зэи лъысакъым Урысейм и Президентым и кандидату къагъэлъэгъуахэм ящыщу зыми.
Ди республикэм щыпсэухэм псом хуэмыдэу ди гуапэ хъуар хэхыныгъэхэм хэтахэр зыхуэдизымрэ Путин Владимир и телъхьэу Iэ зыIэтахэмрэ я бжыгъэр зэ- рыхъумкIэ Къэбэрдей-Балъкъэрым япэ увыпIэр зэриубыдарщ. Ди лъахэр, уеблэмэ, япэ ищащ нэхъапэхэм зыри зылъэщIэмыхьэу щыта Шэшэнми, Дагъыстэнми.
ЕкIуэкIа хэхыныгъэхэм куэд тражыIы-хьащ, иджыри тражыIыхьынущ. Арщхьэ-кIэ Урысейм и дежкIэ нэхъыщхьэр Путин Владимир сыт хуэдэ IэмалкIи IуагъэкIуэтыным хущIэкъуа ди «жагъуэгъу къэралхэм» я мурадхэр къазэремыхъулIарщ.
Путин Владимир пIалъэщIэкIэ Президент къулыкъум щыпэрыхьэнур накъыгъэм и 7-рщ — инаугурацэм иужькIэщ. АрщхьэкIэ абы занщIэу жиIакIэщ экономикэр псынщIэу къэIэтыным, узыншагъэр хъумэным, егъэджэныгъэм, промышленностым я IэнатIэхэм, мыхьэнэшхуэ зиIэ нэгъуэщI унэтIыныгъэхэми къарур нэхъыбэу ирихьэлIэну зэримурадыр. Апхуэдэу къыхигъэщхьэхукIащ Правительствэм хэтхэм я деж зэхъуэкIыныгъэхэр къызэрыщыхъунур. ДыпэплъэнщкъэкIуэнум.
